प्रियंका अरुल मोहन

प्रियंका अरुल मोहन को प्रियंका मोहन के नाम से भी जाना जाता है (जन्म 20 नवंबर 1994) यह एक भारतीय अभिनेत्री हैं जो मुख्य रूप से तमिल और तेलुगु फिल्मों में दिखाई देती हैं। उन्होंने 2019 मे कन्नड़ फिल्म 'ओंध काथे हेला' के साथ अपने अभिनय जीवन की शुरुआत की, और 'नानी गैंग लीडर' (2019) के साथ तेलुगु फिल्म जगत मे शुरुआत की, और तमिल में डॉक्टर (2021) के फिल्म के साथ फिल्म जगत मे शुरुआत की।

वह नानी गैंग लीडर (2019), डॉक्टर (2021), एथार्ककुम थुनिंधावन (2022) और डॉन (2022) जैसी सफल फिल्मों में दिखाई दी हैं। उन्होंने सर्वश्रेष्ठ नवोदित अभिनेत्री के लिए एक SIIMA अवार्ड भी जीता है।
प्रारंभिक जीवन
प्रियंका अरुल मोहन का जन्म 20 नवंबर 1994 को एक तमिलियन पिता और कन्नडिगा मां के यहां हुआ था। 
आजीविका
प्रियंका ने 2019 में गिरीश जी द्वारा निर्देशित कन्नड़ फिल्म ओंध काठे हेला से अपनी फिल्मी जीवन कि शुरुआत की।  उस वर्ष बाद में, उन्होंने विक्रम कुमार द्वारा निर्देशित तेलुगु फिल्म नानीज़ गैंग लीडर में भी अभिनय किया।  द न्यूज़ मिनट के कृष्णा श्रीपदा ने उनके प्रदर्शन पर लिखा "प्रियंका में एक महिला नायक के सभी गुण हैं जो एक निर्देशक चाहते हैं, हिरणी आखो कि मासूमियत और कैमरे के लिए एक स्वाभाविक अनुभव, वह सूक्ष्मता से ठीक वही करती है जिसकी अपेक्षा की जाती है ना अधिक ना कम "  पिंकविला के हरिचरण पुदीपेड्डी ने टिप्पणी की, "नवागंतुक प्रियंका अरुल मोहन ने आत्मविश्वास से भरी शुरुआत की और वह एक शानदार खोज है।"  उन्होंने द्विभाषी फिल्म मायन के अंग्रेजी संस्करण के लिए भी शूटिंग की; हालांकि, फिल्म में देरी हुई। 

उन्होंने नेल्सन दिलीपकुमार द्वारा निर्देशित डॉक्टर 2021 में, शिवकार्तिकेयन के साथ अपनी तमिल फिल्मो कि शुरुआत की।  इस फिल्म को और उनके प्रदर्शन दोनों को सकारात्मक प्रतिक्रिया मिली। फिल्म ने दुनिया भर में बॉक्स ऑफिस पर ₹100 करोड़ की कमाई की और एक बड़ी आलोचनात्मक और व्यावसायिक सफलता हासिल की।  उन्होंने सर्वश्रेष्ठ नवोदित अभिनेत्री के लिए SIIMA पुरस्कार जीता।  2022 में, उन्होंने अपनी दूसरी तमिल फिल्म एथार्ककुम थुनिंधावन में निर्देशक पंडिराज के साथ मुख्य भूमिका निभाई, जिसमें सूर्या ने अभिनय किया था।  उनके प्रदर्शन की समीक्षा करते हुए, मूवी क्रो के अश्विन राम ने कहा "प्रियंका मोहन एक सुखद आश्चर्य है, वह स्क्रीन पर बहुत अच्छी हैं और साथ ही फिल्म में एक महत्वपूर्ण चरण में उनके चरित्र को एक प्रमुख महत्व मिलता है, वह आसानी से अनुग्रह के साथ स्कोर करती हैं"।  पिंकविला ने लिखा "प्रियंका के पास प्लॉट में करने के लिए बहुत कुछ नहीं है लेकिन फिल्म में ग्लैमर की खुराक जोड़ती है।"  उन्होंने डॉक्टर के बाद शिवकार्तिकेयन के साथ तमिल फिल्म डॉन में भी मुख्य भूमिका निभाई।  फिल्म को समीक्षकों और दर्शकों से ज्यादातर सकारात्मक समीक्षाएं मिलीं।  ओटीटी प्ले के एस शुभकीर्तन ने लिखा "प्रियंका मोहन को जो कुछ भी पेश किया गया था, उसके साथ उन्होंने अपनी उपस्थिति दर्ज कराई।" 

अब वह अपनी आगामी फिल्म कैप्टन मिलर में धनुष के साथ काम कर रही हैं और एम. राजेश के एक अनाम फिल्म में जयम रवि के साथ उनका पहला सहयोग है। 
सन्दर्भ
श्रेणी:भारतीय फ़िल्म अभिनेत्री
श्रेणी:1994 में जन्मे लोग